फिल्म के निर्देशक बिहार के कृष्ण समिद्ध हैं. निर्देशक कृष्ण समिद्ध ने फिल्म सीटी ऑफ ड्रीम के बारे में बताया कि यह फिल्म तेज रफ्तार जीवन में सफलता पाने की सनक की कहानी है. इसका नायक अजय केवल प्रमोशन पाने के लिए हत्या करवाता है. उस हत्या का लाईव प्रसारण कर न्युज सनसनी फैला कर प्रमोशन पाना चाहता है. पर अजय का दोस्त अजय की ही हत्या कर उसका लाईव प्रसारण कर देता है. आज के तेज रफ्तार जीवन शैली में अंतत आदमी की नैतिक मृत्यु का प्रतीक ही फिल्म की मूल थीम है. निर्देशक कृष्ण समिद्ध ने बताया कि प्रतियोगिता में विजेता होने के कारण उनकी अगली फिल्म को प्रोडकशन एस. एफ. ओ. आई. ,दिल्ली द्वारा किया जायेगा.